
Da li žena koja je puštena tri puta ima pravo na izdržavanje i na smještaj ?


* 
* 
* 
* 
* 
* 
* 

 
Da li žena koja je puštena tri puta ima pravo na izdržavanje i na smještaj ?

Fatima b. Kajs, radijallahu anha, pripovijeda da ju je Ebu Amr b. Hafs neopozivo pustio, a bio je odsutan. Poslao joj je preko svog opunomoćenika nešto ječma, na šta je ona negodovala. Opunomoćenik joj reče: “Tako mi Allaha, ti kod svog bivšeg muža nemaš nikakva prava!” Ona je zatim otišla kod Resulullaha, sallallahu alejhi ve sellem, i spomenula mu to, a on joj reče: ‘Tvoj bivši muž nije dužan da te izdržava!” ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve selle, naredio joj je da priček provede u Ummu Šurejkovoj kući. Kazao je: “Moji drugovi često posjećuju tu ženu, pa ti priček provedi kod Ibn Ummu Mektuma jer je on slijep čovjek. Smjesti se tamo, a kad ti istekne priček, obavjesti me. ” 1 35


Propisi u vezi s poglavljem:


Prvo, žena koja je tri puta puštena nema u pričeku pravo na izdržavanje niti na smještaj .


Drugo, izuzetak je trudnica, koja ima pravo na izdržavanje, na osnovu Vjerovjesnikovih, sallallahu alejhi ve sellem, riječi upućenih Fatimi b. Kajs: “Nema! pravo na izdržavanje, osim ako si trudna. ”


Treće, neki učenjaci nisu prihvatili predanje Fatime b. Kajs jer se suprotstavlja vanjskom značenju kur’anskog teksta koji se bavi ovom temom. Ibn Kajjim el-Dževzijja odbio je sve prigovore tih učenjaka, te je u čuvenom djelu Zadul-mead, 5/522-542, napisao prelijepu studiju o tome, a koju upravo zbog njezine dužine ovdje ne mogu navesti.


 


———–  

Iz knjige “Enciklopedija Zabrana u Islamu 3. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”  

Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-3.pdf>


